Nom del títol: Graduat/ada en Treball Social per la Universitat Ramon Llull
La finalitat de les pràctiques és fer una immersió en el món professional i en les problemàtiques pròpies dels estudis que s'estan cursant.
Aquest pràcticum s'articula entorn de quatre grans vessants:
La metodologia del pràcticum inclou els tipus d'accions formatives següents: tallers per descobrir recursos i organitzacions pròpies de la professió, tallers de tècniques especialitzades, racons d'experiències, visites a centres especialitzats, estades curtes corresponents a les pràctiques extensives tutoritzades per un professional, estades llargues corresponents a les pràctiques intensives tutoritzades per un professional, espais de treball en grups petits, de reflexió entorn de les pràctiques, etc.
Ensenyar als futurs o les futures professionals del treball social a promoure la millora de les condicions socials que incideixen en el desenvolupament de la persona i de la comunitat.
L'exercici de la professió de treballador/a social.
Les necessitats socials de la població són un primer tema a considerar.
Tot i que la societat avança en la qualitat de l'atenció social, van sorgint noves necessitats, com ara l'envelliment de la població, que provoquen la necessitat de crear nous serveis, equipaments i professionals especialitzats que atenguin de forma individualitzada cada situació, i els treballadors i les treballadores socials tenen un paper clau en aquests temes.
La immigració es preveu també com un tema de grans dimensions, amb necessitats d'integració social i laboral important.
Els malalts físics o psíquics crònics hauran de disposar de pisos tutelats, centres d'ocupació i formes d'atenció en què es pugui combinar una autonomia possible amb un suport a les famílies i la creació de diferents alternatives.
Tot això suposa que les necessitats d'atenció psicosocial canviaran en relació amb els canvis i la dinàmica social.
Però sigui per atendre problemes o per ajudar a viure millor, els treballadors i les treballadores socials continuaran tenint un camp d'actuació ampli i divers.
Tot depèn, naturalment, de l'orientació de la política social i dels valors que prevalen en la nostra societat.
També el futur de la professió depèn dels mateixos professionals, de si continuen assolint àrees de competències d'atenció especialitzada en diversos temes i competències de planificació i de gestió de projectes i de serveis socials.
El futur també està relacionat amb la capacitat de desenvolupar noves iniciatives que puguin vincular els coneixements del treball social amb coneixements d'altres disciplines i amb tecnologies diverses, per tal d'oferir respostes eficients.
La riquesa del teixit social i els projectes socials que existeixen en l'actualitat fan preveure una evolució ascendent d'aquestes iniciatives, així com del creixement del teixit associatiu i de les xarxes socials amb diferents finalitats.
El sector privat ofereix un camp d'actuació important per al futur del treball social, al qual pot aportar qualitat d'atenció i una gestió eficient d'institucions i de serveis.
La lliure circulació de professionals pels països de la Unió Europea és una realitat per als treballadors socials.
Alguns països, amb una llarga tradició en polítiques de benestar social, ofereixen actualment llocs de treball a diplomats i diplomades en infermeria i treball social en altres regions comunitàries i, en un futur, aquesta possibilitat de poder treballar i formar-se en diferents països serà, segurament, més habitual que actualment.
Facultat d'Educació Social i Treball Social Pere Tarrés